नई दिल्ली/ न्यूयॉर्क. नरेंद्र मोदी ‘टाइम पर्सन ऑफ द ईयर’ के ऑनलाइन रीडर्स पोल में जीत गए हैं। मोदी को 18% वोट मिले हैं। उन्होंने विकीलीक्स के फाउंडर जूलियन असांजे, अमेरिका के प्रेसिडेंट इलेक्ट डोनाल्ड ट्रम्प और बराक ओबामा को पीछे छोड़ा। हालांकि, विनर का आखिरी फैसला टाइम के एडिटर्स की टीम 7 दिसंबर को करेगी। 2015 का पर्सन ऑफ द ईयर जर्मनी की चांसलर एंगेला मर्केल को चुना गया था। मोदी का नाम लगातार चौथे साल लिस्ट में था।